Държавен вестник, бр. 23, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  23
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-09-116
от 21 февруари 2011 г.
На основание чл. 25, ал. 4 от Закона за адми­
нистрацията и чл. 37н, ал. 2 ЗСПЗЗ нареждам:
Определям ред и условия за ползване на 
мери и пасища от държавния поземлен фонд 
(ДПФ), предоставени за управление на общини, 
както следва:
І. Общи положения 
1. Мери и пасища от ДПФ се предоставят 
за управление на общини при спазване на раз­
поредбите на чл. 37и – 37п ЗСПЗЗ и § 2в – 2д 
от допълнителните разпоредби на ЗСПЗЗ и на 
чл. 98 – 103 ППЗСПЗЗ.
2. По реда на т. 1 се предоставят земи от 
държавния поземлен фонд с начин на трайно 
ползване „пасище“, „пасище, мера“ или „пасище 
с храсти“. 
3. Мерите и пасищата от ДПФ се отдават от 
общината под наем и под аренда чрез публично 
оповестен търг.
4. Участници в търга могат да бъдат земедел­
ски стопани, отглеждащи пасищни животни в 
съответното землище и/или в съседни землища 
на територията на общината, които: 
4.1. отглеждат регистрирани в Системата за 
идентификация на животните и регистрация на 
животновъдните обекти на Националната вете­
ринарномедицинска служба, както следва: 
а) 10 или повече говеда или 10 или повече 
биволи, или 10 или повече говеда и биволи;
б) 5 или повече крави и/или юници по схемата 
за крави с бозаещи телета; 
в) 50 или повече овце майки или 50 или по­
вече кози майки, или 50 или повече овце майки 
и кози майки;
г) 5 или повече еднокопитни (коне, магарета, 
мулета, катъри);
4.2. отговарят на изискванията за участие в 
търг за земи от ДПФ по чл. 47в и 47з ППЗСПЗЗ. 
5. На основание чл. 37м, ал. 1 ЗСПЗЗ мерите и 
пасищата, останали свободни след провеждането 
на търга между участниците по т. 4, се предла­
гат чрез публично оповестен търг под наем или 
под аренда за поддържане в добро земеделско и 
екологично състояние. 
6. Началната тръжна цена е минималната 
пазарна цена по смисъла на § 2г, ал. 1 от допъл­
нителните разпоредби на ЗСПЗЗ. В случай че 
не са били сключени договори, както и когато 
пазарната цена не може да бъде определена или е 
по-ниска, началната тръжна цена е минималната 
наемна или арендна цена, определена от минис­
търа на земеделието и храните, на основание § 2г, 
ал. 2 от допълнителните разпоредби към ЗСПЗЗ.
7. До изработването на перспективен план по 
чл. 37и, ал. 3 ЗСПЗЗ към искането за предоставяне 
на мери и пасища от ДПФ общините могат да 
представят решение на общинския съвет, което 
съдържа данните за годишното ползване съгласно 
чл. 37о ЗСПЗЗ и чл. 98 ППЗСПЗЗ.
8. Минимално необходимата площ за пасищ­
ните животни, заявена с искането на общината 
за предоставяне на мери и пасища от ДПФ, се 
обосновава като разлика между размера на ми­
нимално необходимата площ за отглежданите 
пасищни животни по нормите съгласно раздел 
ІІІ и разполагаемата площ на мери и пасища от 
общинския поземлен фонд и частна собственост 
по землища на територията на общината. 
ІІ. Относно сключването, изменението и пре­
кратяването на договорите за наем и аренда на 
мери и пасища от ДПФ, предоставени на общини 
9. Отдаването под наем или аренда на пре­
доставени мери и пасища от ДПФ се извършва 
от общината по реда на чл. 8, ал. 4 от Закона 
за общинската собственост чрез публично опо­
вестен търг. 
10. В тръжната документация се посочват и: 
а) нормативите за числеността на селскосто­
панските животни, допускани за паша по раздел 
ІІІ, които са база за разпределение на площите 
според броя и вида селскостопански животни; 
б) обстоятелството, че сключването на договора 
за наем или за аренда не гарантира подпомагането 
на земеделските производители;
в) данни към момента на обявяване на търга 
относно включването на имотите в специализи­
рания слой по чл. 8 от Наредба № 5 от 2010 г. 
за условията за допустимост за подпомагане на 
земеделските парцели по схеми за плащане на 
площ и за общите и регионални критерии за 
постоянни пасища (обн., ДВ, бр. 22 от 2010 г.; 
изм., бр. 34 от 2010 г.);
г) солидарна отговорност на лицата в случай, 
че кандидатът е сдружение на животновъди, което 
не е юридическо лице;
д) изискването да не се преотдават мерите и 
пасища на трети лица. 
11. Минималните изисквания за поддържане 
на площите в добро земеделско и екологично 
състояние (Заповед № РД-09-616 от 21.07.2010 г. 
на министъра на земеделието и храните – ДВ, 
бр. 63 от 2010 г.) са задължителни за наемателя/
арендатора и тяхното нарушаване е основание за 
предсрочно прекратяване на договора. 
12. Контролът за изпълнението на договорните 
задължения се осъществява от Държавен фонд 
„Земеделие“ – Разплащателна агенция, съгласно 
чл. 26а от Закона за подпомагане на земеделски­
те производители, от органите по поземлената 
собственост (областните дирекции „Земеделие“, 
общинските служби по земеделие) и чрез други 
законоустановени средства и процедури.